“MAXSUSQOTIShMA” RESPUBLIKA TAShKILOTINI TUGATISh MASALALARI TO‘G‘RISIDA

O‘zbekiston Respublikasi Prezidentining “Xo‘jalik boshqaruvi organlari tizimini takomillashtirish to‘g‘risida” 2003-yil 22-dekabrdagi PF–3366-son Farmonini bajarish yuzasidan Vazirlar Mahkamasi qaror qiladi:
 1. “Maxsusqotishma” respublika tashkilotini tugatish bo‘yicha ilovaga* muvofiq tarkibda komissiya tuzilsin. 
 Komissiya “Maxsusqotishma” respublika tashkilotini qonun hujjatlarida belgilangan tartibda tugatishga doir kompleks chora-tadbirlarni amalga oshirsin. 
 2. O‘zbekiston Respublikasi Mehnat va aholini ijtimoiy muhofaza qilish vazirligi komissiya bilan birgalikda “Maxsusqotishma” respublika tashkiloti tugatilishi munosabati bilan bo‘shab qoladigan xodimlarni ishga joylashtirish chora-tadbirlarini ko‘rsin.
 3. “Maxsus servis uskuna” davlat korxonasi qonun hujjatlarida belgilangan tartibda O‘zbekiston Respublikasi Fanlar akademiyasining Yadro fizikasi instituti tarkibiga berilsin. 
 4. O‘zbekiston Respublikasi Iqtisodiyot vazirligi, Moliya vazirligi, boshqa vazirliklar va idoralar “Maxsusqotishma” respublika tashkilotini tugatish yuzasidan mazkur qarorda nazarda tutilgan tashkiliy tadbirlardan kelib chiqqan holda o‘n kun muddatda 2004-yilga mo‘ljallangan iqtisodiy ko‘rsatkichlar va moddiy balanslarga tegishli o‘zgartirishlar kiritsinlar. 
 5. O‘zbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi o‘zgartirish va qo‘shimchalar to‘g‘risida bir oy muddatda Vazirlar Mahkamasiga takliflar kiritsin. 
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari O‘.T. Sultonov zimmasiga yuklansin.